Românii lui Trump. "N-am fugit de socialism ca s-ajung să-l votez în America!".
4.500 de români din SUA îi fac campanie lui Trump pe Facebook. Susținătorii români ai lui Donald Trump s-au mobilizat pe rețelele sociale. Unii și-au pus bannerul de campanie pe poarta casei, iar alții umblă cu sloganul șefului de la Casa Albă pe șapcă.
Trump are cel puțin 4.500 de susținători români."Artista, dolarii și ardelenii", cum zicea filmul, a devenit în 2020 "Trump, dolarii și românii". Ai crede că președintele care vrea gard împotriva migranților, nu-i pe placul celor care au plecat în căutarea visului american. Ei bine, ei contrazic această teorie.Și-au făcut grup pe Facebook – Romanians for Trump – și au intrat în campanie electorală. Foarte activi în bula lor – oamenii îl cer pe Trump încă 4 ani. Uite ce zic: "n-am fugit de socialism ca s-ajung să-l votez în America!“.Alții și-au pus bannerul de campanie pe poarta casei. Spun că nu prea mai primesc corespondența de atunci. Nu se sfiesc nici să umble cu sloganul șefului de la Casa Albă pe șapcă.